ຈີນອອກລາຍງານປົກຂາວ ເລື່ອງກອງທັບ
ຈີນອອກລາຍງານປົກຂາວ ກ່ຽວກັບກອງທັບຂອງຕົນ ເພື່ອຢາກໃຫ້ປະຊາຄົມນາໆຊາດ ເຂົ້າໃຈດີຂຶ້ນ ໃນການພັດທະນາ ຢູ່ໃນກອງທັບຈີນ.
ຈີນກ່າວວ່າ ຕົນຫວັງວ່າປະຊາຄົມນາໆຊາດຄົງຈະເຂົ້າໃຈດີຂຶ້ນກ່ຽວກັບກອງທັບຈີນ ດ້ວຍ ການພິມເຜີຍແຜ່ລາຍງານສະບັບນຶ່ງທີ່ອອກໃນທຸກໆ 2 ປີກ່ຽວກັບການພັດທະນາພາຍໃນ ກອງທັບຈີນ ນອກນັ້ນແລ້ວ ລາຍງານສະບັບນີ້ຍັງໄດ້ກ່າວເຖິງການຢາກປັບປຸງຄວາມສຳ ພັນກັບສະຫະລັດ ແລະໄຕ້ຫວັນດ້ວຍ Stephanie Ho ຜູ້ສື່ຂ່າວ VOA ມີລາຍງານ ກ່ຽວກັບເລື່ອງນີ້ ຈາກກຸງປັກກິ່ງ ໂຄສົກກະຊວງປ້ອງກັນປະເທດຈີນທ່ານ Geng Yan- sheng ກ່າວວ່າ ຈີນພວມຊອກຫາຊ່ອງທາງເພື່ອເສີມ ສ້າງຄວາມໄວ້ເນື້ອເຊື່ອໃຈ ດ້ວຍການພິມເຜີຍແຜ່ລາຍ ປົກຂາວສະບັບຫຼ້າສຸດກ່ຽວກັບກອງທັບຂອງຕົນ // ສຽງ // ທ່ານ Geng ກ່າວວ່າ ລາຍງານສະບັບນີ້ຄວນຊ່ອຍໃຫ້ ປະຊາຄົມນາໆຊາດເຂົ້າໃຈດີຂຶ້ນກ່ຽວກັບກອງທັບຂອງຈີນ ແລະເສີມສ້າງຄວາມໄວ້ເນື້ອເຊື່ອໃຈແລະການຮ່ວມມືຕື່ມ ຂຶ້ນລະຫວ່າງຈີນແລະປະເທດຕ່າງໆໃນໂລກ ລາຍງານເວົ້າວ່າ ຈີນຈະສືບຕໍ່ຮັກສາໄວ້ຊຶ່ງນະໂຍບາຍທາງ ທະຫານແບບຕັ້ງຮັບ ແລະຈີນຈະເພັ່ງເລັງໃສ່ການພັດທະ ນາເສດຖະກິດຂອງຕົນ ຄຳເວົ້າເຫຼົ່ານີ້ຄວນເປັນທີ່ໂລ່ງໃຈ ສຳລັບປະເທດເພື່ອນບ້ານ ຈຳນວນນຶ່ງຂອງຈີນທີ່ມີຄວາມວິຕົກກັງວົນເພີ່ມຂຶ້ນໃນການອ້າງກຳມະສິດຢ່າງແຂງຂັນ ຂອງປັກກິ່ງ ເອົາໝູ່ເກາະໝູ່ດອນ ຕ່າງໆໃນທະເລໃກ້ໆແຄມຝັ່ງຂອງຕົນນັ້ນ ແຕ່ລາຍງານສະບັບນີ້ຍັງເວົ້າວ່າ ກອງທັບເຮືອຂອງຈີນ ໄດ້ພັດທະນາຍຸດທະສາດໃນການ ປ້ອງກັນໂຕ ຢູ່ນອກແຄມຝັ່ງທະເລໂດຍມີຄວາມສາມາດໃນການປະຕິບັດງານໃນເຂດນ່ານ ນໍ້າທີ່ຢູ່ໄກອອກໄປ ລາຍງານເວົ້າຕື່ມວ່າ ນຶ່ງໃນບັນດາພາລະກິດຂອງກອງທັບຈີນກໍຄືປົກ ປັກຮັກສາສິດທິແລະຜົນປະໂຫຍດທາງທະເລຂອງຕົນ ລາຍງານສະບັບນີ້ໄດ້ຕຳໜິຕິຕຽນເປັນພິເສດຕໍ່ສະຫະລັດ ທີ່ໄດ້ຂາຍອາວຸດໃຫ້ແກ່ໄຕ້ຫວັນ ຊຶ່ງເປັນເກາະໆນຶ່ງທີ່ມີລັດຖະບານປົກຄອງຕ່າງຫາກທີ່ຈີນຖືວ່າເປັນດິນແດນສ່ວນນຶ່ງຂອງ ຕົນ ໂຄສົກບໍ່ໄດ້ກ່າວເຖິງຊື່ໄຕ້ຫວັນ ຢ່າງເປັນການສະເພາະ ແຕ່ເວົ້າວ່າ ຈີນພ້ອມແລ້ວທີ່ຈະດຳ ເນີນງານກັບສະຫະລັດ ເພື່ອແກ້ໄຂບັນຫາຕ່າງໆ ທີ່ພົວພັນກັບສິດຜົນປະໂຫຍດທີ່ສຳຄັນ ຂອງປະເທດທັງສອງ ຢ່າງຖືກຕ້ອງເໝາະສົມ ທ່ານ Geng ສະແດງໃຫ້ເຫັນວ່າ ຈີນພ້ອມແລ້ວທີ່ຈະເຈລະຈາກັບພວກເຈົ້າໜ້າທີ່ໄຕ້ຫວັນ ແລະພວມວາງແຜນທີ່ຈະທຳການແລກປ່ຽນທາງທະຫານ ລະຫວ່າງທັງສອງຝ່າຍ // ສຽງ // ທ່ານ Geng ເວົ້າວ່າ ທີ່ກຸງໄຕເປ ທ່ານ Arthur Ding ຈາກສະພາການສຶກສານະໂຍບາຍ ເພື່ອສ້າງຄວາມກ້າວ ໜ້າຂອງຈີນກ່າວວ່າ ເຖິງແມ່ນປັກກິ່ງໄດ້ໃຊ້ຄຳເວົ້າແບບປອບໂຍນ ບໍ່ໃຫ້ມີຄວາມຢ້ານກົວ ກໍຈິງ ແຕ່ຊາວໄຕ້ຫວັນມອງເຫັນວ່າການຂະຫຍາຍໂຕທາງທະຫານຂອງຈີນເປັນໄພຂົ່ມຂູ່ // ສຽງ // ທ່ານ Arthur Ding ເວົ້າວ່າ ຈີນ ມີລູກສອນໄຟຫຼາຍໆຮ້ອຍລູກ ແນໃສ່ເກາະໄຕ້ຫວັນ ທ່ານ Arthur Ding ກ່າວວ່າ ຫຼາຍໆຄົນຢູ່ໃນໄຕ້ຫວັນຄົງຈະຢາກເຫັນມີການຖອນລູກສອນໄຟເຫຼົ່ານີ້ອອກໄປໃນທັນ ທີ ໂຄສົກຂອງຈີນກ່າວວ່າ ການເຄື່ອນໄຫວທາງທະຫານໃດໆກໍຕາມໂດຍຈີນແຜ່ນດິນໃຫຍ່ ແມ່ນບໍ່ມີເປົ້າໝາຍຕໍ່ອັນທີ່ທ່ານເອີ້ນວ່າ “ເພື່ອນຮ່ວມຊາດຊາວໄຕ້ຫວັນ” ທ່ານເວົ້າວ່າບັນ ຫາດັ່ງກ່າວນີ້ສາມາດສົນທະນາຫາລືກັນໄດ້ເວລາທັງສອງຝ່າຍຈັດຕັ້ງມາດຕະການເສີມສ້າງ ຄວາມໄວ້ເນື້ອເຊື່ອໃຈທາງທະຫານລະຫວ່າງກັນ ຂະນະດຽວກັນທ່ານ Geng ກ່າວວ່າ ຈີນແລະສະຫະລັດ ຍັງສືບຕໍ່ປະເຊີນກັບຄວາມຍຸ່ງ ຍາກແລະບັນຫາທ້າທາຍຕ່າງໆ ໃນການພັດທະນາຄວາມສຳພັນທາງດ້ານທະຫານ ແຕ່ ທ່ານກໍກ່າວຢໍ້າວ່າຈີນຈະດຳເນີນຄວາມພະຍາຍາມແບບບໍ່ຮູ້ອິດເມື່ອຍເພື່ອເສີມສ້າງຄວາມ ສຳພັນທາງທະຫານໃຫ້ລາບລື່ນ ລະຫວ່າງຈີນກັບສະຫະລັດ ນອກນັ້ນທ່ານ Geng ຍັງປະກາດວ່າ ຫົວໜ້າເສນາທິການກອງທັບປົດປ່ອຍປະຊາຊົນຈີນ ນາຍພົນ Chen Bingde ຈະເດີນທາງມາຢ້ຽມຢາມສະຫະລັດໃນເດືອນພຶດສະພາຈະມານີ້ ຊຶ່ງມີຂຶ້ນລຸນຫຼັງການເດີນທາງໄປຢ້ຽມຢາມປະເທດຈີນຂອງລັດຖະມົນຕີກະຊວງປ້ອງກັນປະ ເທດສະຫະລັດທ່ານ Robert Gates ໃນເດືອນມັງກອນຜ່ານມາ